Referat FAU-møte nr 5, 05.februar 2024 ved Lyshovden skole

Til stede:

Andreas og Paulina, Trinn 1

Cecilie og Bård, Trinn 2

Øyvind og Trine, Trinn 3

Joachim, (mangler vara), Trinn 4

Ingeborg, Yodit, Trinn 5

Frode, (mangler vara), Trinn 6

Masha, (mangler vara), Trinn 7

Meldt forfall: ingen registrerte.

Referent, Andreas Roaldsnes

Sendt til rektor for gjennomlesing og publisering 12. februar 2024.

1. Regnskap skoleåret 22/23 & Budsjett 23/24 (Ingeborg/alle)

- Gjennomgang regnskap 22/23

- Vedta budsjett for 23/24.

*Referat: Kasserer orienterer om budsjett og melder om hvilke forpliktelser vi har. Vi trenger ikke levere budsjettet til noen eksterne og det finnes ikke noen instans som skal godkjenne budsjettet vårt, så budsjettet trenger ikke leveres noe sted, slik det var usikkerhet rundt. Det presiseres likevel i møtet at vi ønsker god styring av, og oversikt over, FAU sin økonomi.*

*Kort samtale om det praktiske ved gjennomføring av vinterfest. Vi gikk i overskudd etter vinterfesten i januar.*

2. Gave fra FAU til 7 klasse (Alle)

- Vi tar en felles runde på dette og blir enig. Til info så har det tidligere blitt gitt kr 100,- pr

elev.

*Referat: Vi leser av notene til tidligere budsjetter at det vanligvis gis 100 kroner pr elev i gave fra FAU til 7.klasse for å markere overgang fra barneskolen. Vi diskuterer om summen skal økes, da den har stått på 100 kroner lenge. Vi vet ikke hvor lenge summen har vært hundre kroner. Alle i møtet er enige om å øke gaven til 125 kroner pr elev.*

***Beslutning: Den tradisjonelle gaven til 7.klasse sin markering økes fra 100 til 125 kroner.***

3. Utviklingslan/kvalitetsoppfølging skoleåret 23/24 (alle)

I utviklingsplanen vår for skoleåret 23/24 står det følgende:

Få avklart forventninger til samarbeidet mellom FAU – skole og skole - hjem.

Vi har to oppdrag til FAU til kvalitetsoppfølgingen ut fra dette.

A) Hvordan kan FAU medvirke / påvirke saker som handler om elevenes skolehverdag, både

sosialt og faglig?

B) Hvordan bør samarbeidet mellom FAU og ledelsen / skole – hjem være for at vi sammen

skal skape en trygg og god læringsarena for barna?

*Referat: Gjennom diskusjon i møtet behandlet FAU punktene A og B opp mot utviklingsplanen til skoleåret. Diskusjonene kretset i stor grad rundt hvor mange foreldremøter det er, hvor mange det bør være og hva som bør være innholdet i disse. Det kommenteres i møtet at skolen har hatt to foreldremøter i året i alle fall i en periode. Det kan være at reduksjonen til ett møte i året kan være knyttet til koronatiden. Det er usikkerhet rundt dette.*

*Rydding i oppgaver for de som er usikre i møtet: det er skolen som kaller inn til foreldremøter, men skolen ønsker at klassekontaktene og FAU kommer på banen. FAU tenker at to møter i året bør være standarden, for eksempel august og februar. Det er høyere terskel for å avlyse planlagte møter enn å sette opp nye. Samtidig er det flere i møtet som påpeker at møtene må ha en viss substans, og dette er noe som kan komme på plass i samarbeid mellom klassekontakter og lærere.*

***Beslutning: FAU ønsker to møter i året, satt i årshjulet før skoleåret begynner, samt en agenda satt av lærer og klassekontakter i forkant. Møtene bør gjennomføres i august og februar, FAU og klassekontakter for neste skoleår skal velges i februar-møtet. FAU foreslår at 1.trinn skal velge FAU og klassekontakter i «Velkommen til skolen»-møtet i juni. Vi anser disse forslagene å svare ut A og B av oppdragene nevnt over.***

4. Kurs våren 24

*Referat: Noen stiller spørsmål om vi kan legge til rette for mer varige kurs enn enkeltstående kurs. Vi kan også bruke om igjen planen fra tidligere år.*

***Aksjonspunkt: Vi ber rektor legge ut følgende melding på Vigilo:***

***FAU planlegger kurs for elever etter påske. I den forbindelse leter vi etter engasjerte foreldre som kunne tenke seg å være kursholdere med noe de brenner for eller har idéer til kurs. Kursene vil holdes en gang i uken i fem uker. Send epost til Foreldreutvalget ved Lyshovden med epost til*** ***fau.lyshovden@gmail.com******.***

5. Neste møtedato

Neste møte er 21. februar klokka 18.